CELEX: 62018TN0755
Language: hu
Date: 2018-12-22 00:00:00
Title: T-755/18. sz. ügy: 2018. december 22-én benyújtott kereset – FL Brüterei M–V és társai kontra Bizottság

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/65
            
         
      2018. december 22-én benyújtott kereset – FL Brüterei M–V és társai kontra Bizottság
      (T-755/18. sz. ügy)
      (2019/C 93/86)
      Az eljárás nyelve: német
      
         Felek
      
      
         Felperesek: FL Brüterei M-V GmbH (Finkenthal, Németország), Erdegut GmbH (Finkenthal), Ökofarm Groß Markow GmbH (Lelkendorf, Németország) (képviselő: H. Schmidt Rechtsanwalt)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a 2018. október 22-i (EU) 2018/1584 bizottsági végrehajtási rendelet (1) 1. cikkének (4) bekezdését; amelyet az Európai Uniós Hivatalos Lapjában (L 264., 1. o.) 2018. október 23-án tettek közzé, és amely a 889/2008/EK rendeletet (2) az alábbiakban módosítja: „a 42. cikk b) pontjában a »2018. december 31-ig« időpont helyébe a »2020. december 31-ig« időpont lép”;
               
            
                  —
               
               
                  kötelezze az alperest a keresetlevél kézhezvételétől számított, az Európai Központi Bank alapkamatán felüli nyolc százalékpontos éves kamatnak megfelelő késedelmi kamattal növelt 2 469 503,44 euró FL Brüterei M-V GmbH részére történő megfizetésére, valamint
               
            
                  —
               
               
                  állapítsa meg, hogy az alperes köteles a felperesek abból eredő további kárának megtérítésére, hogy a Bizottság az (EU) 2018/1584 végrehajtási rendelettel egy újabb két éves kivételt tartalmazó rendelkezést fogadott el, amely amennyiben „nem állnak rendelkezésre” ökológiai naposcsibék, anélkül engedélyezi hagyományos naposcsibék ökológiai tojójércetartását, hogy – tekintettel Bizottság azon kötelezettségére, hogy a 834/2007 rendelet (3) 22. cikkének (2) bekezdése szerinti e kivételt az előírt „legalacsonyabbra […] szorítsa” – a kivételt előíró szabályozás alkalmazásának feltétele lenne, hogy a tojójércetartás 700 kilométeres körzetében lévő egyetlen keltetőállomás sem kínál ökológiai naposcsibéket, és hogy az ökológiai csibék beszerezhetősége hiányát három ökológiai naposcsibe-szállítóként ismert keltetőállomástól való sikertelen rendeléssel, nem pedig olyan keltetőállomások megkeresésével kell bizonyítani, amelyekről tudott, hogy nem tartanak ökológiai naposcsibéket.
               
            
         Jogalapok és fontosabb érvek
      
      Keresetük alátámasztása érdekében a felperesek a következő jogalapokra hivatkoznak.
      
                  1.
               
               
                  Az első, a rendeleti jellegű jogi aktus semmisségére alapított jogalap
                  
                              —
                           
                           
                              Az első jogalappal a felperesek azt róják fel, hogy az alperes megsértette azon kötelezettségét, hogy a lehető legalacsonyabbra szorítsa a 834/2007/EK rendelet 14. cikke (1) bekezdésének a) pontjában foglalat alapelv alóli kivételek számát, amelyek szerint az ökológiai tartású ivadékoknak ökológiai gazdálkodási egységben kell születniük és nevelkedniük.
                           
                        
                              —
                           
                           
                              E tekintetben arra hivatkozik, hogy a kivételt előíró szabályozás hatályának két ével történő meghosszabbítása sérti a 834/2007/EK rendelet 22. cikkének a kivételek számának a lehető legalacsonyabbra történő szorítására irányuló rendelkezését. A mennyiségi feltételek és korlátok hiánya a felperesek szerint visszaélésszerű magatartást tesz lehetővé, amint azt az alperes a Holland Királyság tekintetében megállapította.
                           
                        
            
                  2.
               
               
                  A második, az EUMSZ 340. cikk második bekezdése szerinti közigazgatási jogsértésért való felelősségre alapított jogalap
                  
                              —
                           
                           
                              A második jogalapban a felperesek azt állítják, hogy az alperes elmulasztotta biztosítani, hogy Hollandia betartsa a 889/2008/EK rendelet 42. cikkének b) pontjában foglalt szabályozást.
                           
                        
                              —
                           
                           
                              E tekintetben arra hivatkoznak, hogy a felperesek az alperes mulasztása miatt bevételkiesést szenvedtek el, mivel az alperes nem szólította fel a holland hatóságokat az ökológiai naposcsibék ökológiai tojójércetartásba történő vitelére vonatkozó megfelelő magatartásra.
                           
                        
            
                  3.
               
               
                  A harmadik, a végrehajtási hatáskör jogellenes gyakorlása miatti felelősségre alapított jogalap
                  
                              —
                           
                           
                              A harmadik jogalappal a felperesek azt róják fel, hogy a – csak időbeli hatályában korlátozott, és mennyiségi feltételeket és előírásokat nem tartalmazó – kivételt előíró szabályozás újbóli elfogadásával az alperes megsértette a 834/200/EK rendelet 22. cikkét, és a rá ruházott hatáskörén kívül járt el.
                           
                        
            
         (1)  Az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról szóló, 2018. október 22-i (EU) 2018/1584 bizottsági végrehajtási rendelet (HL L 264., 2018.10.23., 1. o.).
      
         (2)  Az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról szóló, 2008. szeptember 5-i 889/2008/EK bizottsági rendelet (HL L 250., 2008.9.18., 1. o.).
      
         (3)  Az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről, 2004. április 28-i 834/2007/EK tanácsi rendelet (HL L 189., 2007.7.20., 1. o.).